open-index/open-wikipedia-markdown huggingface dataset:
Lynkeus (argonaut)

**Lynkeus** (, ) je v gréckej mytológii syn messénskeho kráľa Afarea a jeho manželky a nevlastnej sestry Arény.

Lynkeus mal taký ostrý zrak, že videl aj cez drevo, kameň a dokonca až dovnútra zeme. Jeho brat, Idas bol zase ohromný silák. Mnohé dobrodružstvá prežívali spoločne so svojimi bratrancami Kastorom a Polydeukom, ktorí boli známi ako Dioskúrovia.

Spolu sa zúčastnili lovu na kalydónskeho diviaka aj výpravy Argonautov do Kolchidy pre zlaté rúno. Poslednou spoločnou akciou bola krádež stáda dobytka v Arkádii, lenže pri delení lupu sa nepohodli, strhol sa medzi nimi boj, v ktorom všetci štyria zahynuli.

## Referencie

## Zdroje
* 
* 

Kategória:Postavy gréckej mytológie
Kategória:Argonauti
Theodore Sedgwick

**Theodore Sedgwick** je bývalý veľvyslanec Spojených štátov amerických na Slovensku (). 

Theodore Sedgwick vyštudoval osmanskú históriu na Harvard College. Pred menovaním do funkcie veľvyslanca pôsobil v rôznych komerčných aj nekomerčných organizáciách. Založil vydavateľstvo Pasha Publications a energetickú firmu Io Energy. Pracoval v radách viacerých spoločností ako: Inside Higher Ed, Atlantic Information Services, and Washington Business Information a charitatívnych organizácií ako Civil War Preservation Trust, Wetlands America Trust, Land Trust Alliance. Je tiež členom Chief Executives Organization, organizácie lídrov firiem.

Veľvyslanec Sedgwick je členom Pražskej Spoločnosti pre Medzinárodnú Spoluprácu, rešpektovanej organizácii venujúcej sa diplomatickej spolupráci v strednej a východnej Európe. 

Theodore Sedgwick bol potvrdený Kongresom 30. júna 2010 a do funkcie inaugurovaný 4. júla toho roku.

## Referencie

## Iné projekty

Kategória:Žijúci ľudia
Kategória:Diplomati USA
Kategória:Veľvyslanci Spojených štátov na Slovensku
Ennis (Montana)

**Ennis** je mesto v Madison County v štáte Montana v USA v juhozápadnej časti štátu. Pri sčítaní obyvateľstva v roku 2000 malo 840 obyvateľov. Mesto má nadmorskú výšku 1506 metrov nad morom.

V meste sa natáčal film *Patriot* so Stevenom Seagalom v hlavnej úlohe.

## Referencie

## Zdroj

Kategória:Mestá v Montane
Powiat opolski (Lubelské vojvodstvo)

**Powiat opolski** je powiat v Poľsku v Lubelskom vojvodstve. Jeho správnym sídlom je mesto Opole Lubelskie, má rozlohu  a žije tu  62 508 obyvateľov (30. jún 2008).

## Iné projekty


Kategória:Okresy v Poľsku
Kategória:Lubelské vojvodstvo
Sylabár

**Sylabár** alebo zriedkavejšie **sylabárium** ( = šlabikár) môže byť:
*súbor sylabogramov, teda znakov slabičného písma
*slabičné písmo
*tabuľka alebo zoznam slabík (najmä na vyučovanie písania), stará podoba šlabikára
Slabičné abecedné písmo

**Slabičné/slabikové/sylabické/sylabografické abecedné písmo** alebo **slabičné/slabikové/sylabické/sylabografické alfabetické písmo** alebo **slabičná/slabiková/sylabická/sylabografická abeceda** môže byť:
*abugida
*alfasylabické písmo (vo všetkých významoch)
*slabičné písmo (vo všetkých významoch)

## Pozri aj
*abecedné slabičné písmo
*slabično-abecedné písmo
Opaľovanie

**Opaľovanie** (**opálenie**) môže byť:
*vyvolávanie zhnednutia pokožky slnkom alebo získavanie takéhoto zhnednutia, pozri opaľovanie (slnenie)
*čiastočné, povrchové spálenie (sa) alebo čiastočné poranenie (sa) ohňom (prenesene aj mrazom)
*hovorovo:
**udretie, ovalenie
**oklamanie, podvedenie
Fonetické písmo (len zvuky)

**Fonetické písmo** (iné názvy: **čisto fonetické písmo, hláskové písmo, fonografické písmo, fonografia, fonémické písmo, fonematické písmo, abecedné písmo, alfabetické písmo, abeceda**) je písmo, ktorého znaky znamenajú len zvuky (a teda neznamenajú napr. slová, ani pojmy, ani slová alebo zvuky).

Patrí sem:
*slabičné písmo
*abugida
*spoluhláskové písmo
*pravé hláskové písmo

## Pozri aj
*abeceda (jazykoveda)

Kategória:Písmo
Fonografické písmo

**Fonografické písmo** (iné názvy: **fonografia, fonetické písmo, fonetické abecedné/alfabetické písmo, fonetická abeceda, fonémické písmo, fonematické písmo **) môže byť písmo, v ktorom znak reprezentuje len jednotlivú (aj keď nie nevyhnutne každú) hlásku, pozri hláskové písmo (znak pre hlásku)

**Fonografické písmo** (iné názvy: **fonografia, fonetické písmo, fonémické písmo, fonematické písmo**) môže byť aj písmo, ktoré vyjadruje len zvuky, pozri fonetické písmo (len zvuky)

**Fonografické písmo** alebo **fonografia** alebo **fonetické písmo** môže byť aj písmo, ktoré vyjadruje aj alebo len zvuky, t. j. logofonetické písmo a fonetické písmo (len zvuky)

**Fonetické písmo** alebo **fonetické abecedné/alfabetické písmo** alebo **fonetická abeceda** môže byť aj:
*slabičné písmo
*písmo, ktoré presne zobrazuje jednotlivé hlásky a prízvuky a ostatné fonetické črty jazyka, v praxi to je len IPA

**Fonografické písmo** (iné názvy: **fonografia, fonémické písmo, fonematické písmo**) môže byť aj pravé hláskové písmo (aj prípadne vrátane rozšíreného abecedného písma)

**Fonémické písmo** alebo **fonematické písmo** môže byť aj pravé hláskové písmo, ktoré verne vyjadruje fonologické alternácie, alebo v ktorom reprezentovaná fonológia takmer nemá alternácie, pozri pod pravé hláskové písmo
Hláskové písmo

**Hláskové písmo** môže byť (zoradené od najužšieho významu po najširší):
*pravé hláskové písmo
*najčastejšie: pozri hláskové písmo (znak pre hlásku) 
*písmo, v ktorom znak vyjadruje len zvuky, pozri fonetické písmo (len zvuky)
Fonémické abecedné písmo

**Fonémické/fonematické abecedné písmo** alebo **fonémické/fonematické alfabetické písmo** alebo **fonémická/fonematická abeceda** môže byť: 
* pravé hláskové písmo (aj prípadne vrátane rozšíreného abecedného písma)
* pravé hláskové písmo, ktoré verne vyjadruje fonologické alternácie, alebo v ktorom reprezentovaná fonológia takmer nemá alternácie, pozri fonémické písmo (druh pravého hláskového písma)
Hláskové písmo (znak pre hlásku)

**Hláskové písmo** (iné názvy: **fonetické písmo, fonetické abecedné písmo, fonetické alfabetické písmo, fonetická abeceda, fonografické písmo, fonografia, fonémické písmo, fonematické písmo, abecedné písmo, alfabetické písmo, abeceda, segmentálne písmo, segmentálne abecedné písmo, segmentálne alfabetické písmo, segmentálna abeceda, písmenovo-zvukové písmo**) je písmo, v ktorom znak (graféma) reprezentuje len jednotlivú (aj keď nie nevyhnutne každú) hlásku, teda buď spoluhláskové písmo alebo pravé hláskové písmo.

Kategória:Písmo
Písmenovo-zvukové písmo

**Písmenovo-zvukové písmo** môže byť:
*hláskové písmo (znak pre hlásku)
*pravé hláskové písmo
Segmentálne abecedné písmo

**Segmentálne abecedné písmo** alebo **segmentálne alfabetické písmo** alebo **segmentálna abeceda** môže byť:
*hláskové písmo (znak pre hlásku)
*pravé hláskové písmo
Kyknos

**Kyknos** (starogr. Κύκνος – Kyknos, ) môže byť v gréckej mytológii: 
*syn boha Poseidóna a Kalyky, pozri Kyknos (syn Poseidóna)
*syn boha Area a Pelopeie, pozri Kyknos (syn Area)
*syn boha Apolóna a Thyrie (alebo Hyrie), pozri Kyknos (syn Apolóna)
*syn ligurského kráľa Sthenela a Klymény,  pozri Kyknos (syn Sthenela)
Lesia

**Lesia** je ženské krstné meno. Meniny na Slovensku má 5. mája.

## Známe nositeľky
* Lesia Curenková (* 30. máj 1989), ukrajinská tenistka

## Referencie

Kategória:Krstné mená
Kategória:Ženské mená
Salvatore Accardo

**Salvatore Accardo** (* 26. september 1941, Turín, Taliansko) je taliansky huslista a dirigent, uznávaný interpret Paganiniho.

## Životopis
Študoval v Neapole na konzervatóriu. Stal sa víťazom viacerých husľových súťaží (Ženeva, 1956; Janov, 1958). Je zakladateľom hudobného festivalu komornej hudby Musica di Camera (od roku 1970, Neapol). Pôsobí na konzervatóriu v Siene ako učiteľ a vedúci kurzov.

## Externé odkazy
*

## Zdroj
* 

Kategória:Talianski huslisti
Kategória:Talianski dirigenti
Kategória:Osobnosti z Turína
Kategória:Rytieri veľkokríža Radu za zásluhy Talianskej republiky
Accelerando

**Accelerando** (tal.) môže byť:
* hudobný termín, znamenajúci „postupne zrýchlovať“ (tempo)
* sci-fi román z roku 2005 od Charlesa Strossa, pozri *[[Accelerando (román)]]*
* album od skupiny Kappa, pozri *[[Accelerando (album)]]*

## Zdroje

Kategória:Hudobná terminológia
Juhoamerická kvalifikácia vo volejbale žien na LOH 2012

**Juhoamerická kvalifikácia vo volejbale žien na LOH 2012** bola juhoamerická kontinentálna kvalifikácia vo volejbale žien na Letné olympijské hry 2012 v Londýne, ktorú organizuje Juhoamerická volejbalová konfederácia (CSV). Konala sa v meste São Carlos, v štáte São Paulo, v Brazílii od 9.13. mája 2012, za účasti 7 tímov. Len víťaz sa mohol kvalifikovať na záverečný olympijský turnaj. Stalo sa ním družstvo Brazílie.

## Účastníci

1 Umiestnenie v rebríčku FIVB k 4.1.2012 


## Výsledky
### Skupina A
 

### Skupina B
 

### Play off
#### Semifinále

#### Stretnutie o 3. miesto

#### Finále

## Konečné poradie

## Pozri aj
* Juhoamerická kvalifikácia vo volejbale mužov na LOH 2012

## Referencie

## Externé odkazy
* Kvalifikácia na oficiálnej stránke CSV  
* Výsledky na stránke todor66.com 

Kategória:Volejbal v 2012
Ženy
Kategória:Volejbalová kvalifikácia na LOH 2012
Volejbal
Accessio

**Accessio** (lat.) je v rímskom práve spôsob nadobudnutia vlastníckeho práva. Má dve formy:
* *vecné právo* - spojenie viacerých vecí viacerých vlastníkov do jedného hospodárskeho celku pôsobením ľudí alebo prírody, napr.:
**postupné zväčšovanie/pridávanie (alluvio) alebo zmenšovanie/odtrhnutie (avulsio) časti pozemku
**postavenie nehnuteľnosti na cudzom pozemku (inaedificatio)
**sadenie (implantatio) či siatie (satio) na pozemku
* *záväzkové právo* - vedľajší záväzok pristupujúci k hlavnému vzťahu, napr.:
**prijatie zodpovednosti za cudzí dlh v prípade  jeho nesplatenia

## Zdroj
* 

Kategória:Rímske právo
Kyknos (syn Sthenela)

**Kyknos** (*Kyknos*, ) je v gréckej mytológii syn ligurského kráľa Sthenela a oceanidy Klymeny, bol priateľom Faethonta, syna boha slnka Hélia. 

Jeho priateľ Faethón si požičal nebeský voz svojho otca Hélia a vyšiel s ním na oblohu. Pri tejto nebezpečnej jazde však nezvládol riadenie slnečného voza, čím ohrozil aj samotný život na zemi. Aby nenapáchal ešte väčšie škody, aké už spôsobil, ukončil jeho jazdu sám najvyšší boh Zeus a zrazil Faethonta do hlbín mora.

Kyknos prepadol nesmiernemu žiaľu nad smrťou najlepšieho priateľa. Chcel si dokonca vziať život, ale boh Apolón 
ho z ľútosti nad jeho zármutkom premenil na labuť a vyzdvihol na oblohu, kde dodnes svieti v podobe súhvezdia Labute (podľa jednej verzie).

## Referencie

## Zdroje
* 
* 

Kategória:Postavy gréckej mytológie
Vrodené chyby centrálnej nervovej sústavy

**Vrodené chyby centrálnej nervovej sústavy** sú poruchy vývoja centrálnej nervovej sústavy (mozgu a miechy) človeka, ktoré vznikajú v rôznych fázach vnútromaternicového vývinu embrya.

## Klasifikácia (rozdelenie)
Klasifikácia týchto porúch nie je dodnes štandardizovaná. Ideálna klasifikácia by mala byť komplexná, praktická a mala by zohľadňovať závažnosť a prognózu jednotlivých porúch. Rozdelenie založené len na vzhľade a vonkajších prejavoch jednotlivých porúch naráža na problém, že rovnaký vzhľad môže mať porucha, ktorá má rôzne príčiny (napr. Walkerov-Warburgov syndróm môže mať príčinu v mutácii až piatich rôznych génov). Naopak rozdelenie na základe genetických mutácii je v klinickej praxi málo použiteľné, navyše príčiny mnohých malformácií stále nie sú známe. Preto sa používajú kompromisné delenia, ktoré berú do úvahy embryonálny vývoj, genetické i morfologické kritériá. Najpoužívanejšie sú:
*delenia podľa De Myera (1971) upravené podľa Volpa (1977); Boyera, Van der Knaapa a Valka (1998):
#*Poruchy dorzálnej indukcie* - kraniorachischíza, anencefália, meningoencefalokéla, encefalokéla, myelomeningokéla, Chiariho malformácie I-III. typu, syringohydromyélia, spinálny dysrafizmus
#*Poruchy ventrálnej indukcie* - holoprozencefália, septooptická dysplázia, tvárové anomálie, Dandyho-Walkerov komplex, Joubertov syndróm, rhombencefalosynapsia, tektocerebelárna dysplázia 
#*Poruchy neuronálnej proliferácie, diferenciácie a histogenézy* - mikrocefália, megalencefália, neurokutánne syndrómy, stenóza aqueductus Sylvii, arachnoideálne cysty, cievne malformácie, vrodené nádorové ochorenia
#*Poruchy bunkovej migrácie a gyrifikácie* - schizencefália, lizencefália, kortikálna dysplázia, heterotopia sivej hmoty, dysgenéza kalózneho telesa, Lhermittova-Duclosova choroba
#*Poruchy myelinizácie* - metabolické poruchy, dysmyelinizácie
#*Deštruktívne postihnutia centrálnej nervovej sústavy* - hydranencefália, atrofia, porencefália, periventrikulárna leukomalácia
*a Sarnata (2004):
# *mutácie primitívneho prúžku alebo primitívneho uzla* - duplikácia a agenéza neurálnej trubice
# *mutácie ventrálnej indukcie* - holoprozencefália
# *mutácie dorzálnej indukcie* - septooptická dysplázia, syntelencefália
# *mutácie segmentácie neurálnej trubice* - Chiariho malformácia II.typu, cerebellárna hypoplázia a aplázia
# *poruchy bunkovej diferenciácie spôsobené genetickými mutáciami* - hemimegalencefália, syndrómy vrodenej muskulárnej dystrofie, kortikálne dysplázie, heterotopia, Kallmannov syndróm, lizencefália, mikrocefália, polymikrogýria, schizencefália
# *mutácie migračných génov a poruchy sekrečných molekúl*
# *mutácie génu riadiaceho rast [[axón]]u (axonal growth cone gene) a poruchy sekrečných molekúl*
# *poruchy symetrie*
V rôznych publikáciách sa je možné stretnúť s ďalšími deleniami či ich modifikáciami, upravenými podľa zámeru autorov príslušnej monografie.

Jednotlivé ochorenia (nozologické jednotky) sú klasifikované pomocou MKCH-10 (Q00-Q18).

## Referencie
Kyknos (syn Area)

náhľad|''Súboj Kykna s Heraklom'', čiernofigúrový kratér, cca. 540–510 pred Kr.
**Kyknos** (starogr. Κύκνος – Kyknos, latinsky *Cycnus alebo Cygnus*) je v gréckej mytológii syn boha Area a Pelopeie, kráľ Amfanae v Macedónii.

Kyknos zdedil otcovu divokú povahu a keďže si svojho otca veľmi ctil, chcel mu postaviť chrám. Aby bol chrám hodný boha vojny, rozhodol sa ho postaviť z kostí. Kosti získal z tiel pútnikov, ktorých zavraždil na ceste do delfskej veštiarne. Boh Apolón sa však nemohol na to nečinne prizerať, ako sa znížil počet pútnikov jeho najdôležitejšieho miesta uctievania, preto poveril Herakla, aby Kykna zabil.

Chrám Area bol už takmer postavený, keď Herakles vyzval Kykna na súboj pri rieke Echedóros (Gallikos). Kyknos výzvu Herakla prijal, lebo z jeho kostí hodlal dokončiť chrám. Počas súboja Ares zasiahol v prospech Kykna, ale bohyňa Aténa ho zastavila a vyzvala ho, že si budú musieť najskôr vypočuť bohyne osudu Moiry, aký osud Kykna čaká. Moiry zdelili Areovi, že ten, kto bude v súboji prvý zranený, prehrá.  Ares sa nahnevaný vrátil na bojisko, ale Aténa mu opäť znemožnila zasiahnuť do súboja. Po tom ako Herakles Kykna zranil, Ares ho ponechal svojmu osudu. Herakles Kykna nakoniec zabil, takže chrám boha Area už nebol nikdy dostavaný a cesta pútnikov do Delf bola opäť bezpečná.

Hesiodos, odlišne opísal tento príbeh, podľa neho Kyknos ukradol dobytok z pastvín Alkmény a preto s ním Herakles bojoval.

## Referencie

## Zdroje
* 
* 

Kategória:Postavy gréckej mytológie
KPŠ Akademik Košice-Staré Mesto

**KPŠ Akademik Košice-Staré Mesto** (celý názov: *Klub plaveckých športov Akademik Košice-Staré Mesto*) bol slovenský vodnopólový klub z Košíc. Vznikol v roku 2008. Je to 2-násobný vicemajster krajiny a víťaz národného pohára z roku 2009. Okrem toho je držiteľom dvoch víťazstiev v novodobom Česko-slovenskom pohári. V rokoch 2008 až 2013 hral najvyššiu domácu súťaž, Extraligu. Od sezóny 2012/13 niesol tím skratené označenie*KPŠ Akademik Košice*. Okrem družstva mužov pôsobilo v klube aj družstvo junioriek, ktoré v roku 2012 hralo Národnú ligu junioriek.

Po zlúčení sa s ŠKP Košice do oddielu *ŠKP Modrí draci Košice-Staré mesto* klub po sezóne 2012/13 zanikol.

## Názvy klubu
* Akademik TU Košice (2008)
* Ovomont KPŠ Akademik Košice-Staré Mesto
* KPŠ Akademik Košice-Staré Mesto
* KPŠ Akademik Košice

## Úspechy
Slovenská najvyššia súťaž:
* 2 x 17px|striebro2009/10, 2010/11
* 1 x 17px|bronz2011/12

Víťaz Slovenského pohára:
* 1 x 15px2009

Víťaz Česko-slovenského pohára:
* 2 x 15px2009, 2010

## Sezóny

## Referencie

## Zdroje
* Oficiálna stránka klubu 
* Profil klubu na stránke mokralopta.sk 

Kategória:Slovenské vodnopólové kluby
Kategória:Šport v Košiciach
Kategória:Organizácie založené v 2008
Växjö Lakers

**Växjö Lakers** je hokejový klub najvyššej švédskej súťaže v ľadovom hokeji - SHL, sídliaci v meste Växjö v južnom Švédsku. Bol založený v roku 1997 a v SHL debutoval v sezóne 2011-12. Ich oficiálny fanklub sa volá Lakers Lakejer.

## Sezóny

## Súčasný káder (sezóna [[2012]]/[[2013|13]])

## Iné projekty

## Externé odkazy
*Oficiálna domovská stránka
*Lakers Lakejer oficiálna webstránka fanklubu


Kategória:Šport vo Växjö
Kategória:Švédske hokejové kluby
Kategória:Kluby Elitserien
Kyknos (syn Apolóna)

**Kyknos** (starogr. Κύκνος – Kyknos, latinsky *Cycnus alebo Cygnus*) je v gréckej mytológii syn boha Apolóna a nymfy Hyrie (alebo Thyrie).

Kyknos žil v okolí Pleurónu a Kalydónu. Podľa mýtov bol drsný a arogantný poľovník, ktorého opustili všetci priatelia. Keď ho už však opustil aj jeho najlepší priateľ Fylios, skočil do vody aby sa utopil. Jeho matka, ktorá to videla zo žiaľu urobila to isté. V poslednej chvíli ich však pred smrťou zachránil boh Apolón a premenil ich na labute.

## Referencie

## Literatúra
* 

Kategória:Postavy gréckej mytológie
Tučnota a iná nadmerná výživa (MKCH-10)

**E65 - E68: TUČNOTA A INÁ NADMERNÁ VÝŽIVA** patria do IV. kapitoly MKCH-10 - Choroby žliaz s vnútorným vylučovaním, výživy a premeny látok (MKCH-10, E00 - E90).

**E65 - LOKALIZOVANÁ ADIPOZITA**
Tukový vankúš

**E66 - TUČNOTA - OBEZITA**
Nezahŕňa:
* adipozogenitálnu dystrofiu (E23.6)
* lipomatózu
** NS (E88.2)
** bolestivú (Dercumovu) (E88.2)
* Praderov-Williho syndróm (Q87.1)

:E66.0 - Tučnota zavinená hyperalimentáciou
:E66.1 - Tučnota zavinená chemickými látkami
::Podľa potreby použite doplnkový kód vonkajších príčin (XX. kapitola) na identifikovanie lieku.
:E66.2 - Extrémna tučnota s mechúrikovou hypoventiláciou
::Pickwickovský syndróm
:E66.8 - Iná tučnota
::Patologická tučnota
:E66.9 - Nešpecifikovaná tučnota
::Jednoduchá tučnota NS

**E67 - INÁ NADMERNÁ VÝŽIVA**
Nezahŕňa:
* hyperalimentáciu NS (R63.2)
* následky hyperalimentácie (E68)
:E67.0 - Hypervitaminóza A
:E67.1 - Hyperkarotenémia
:E67.2 - Megavitamínový B6 syndróm
:E67.3 - Hypervitaminóza D
:E67.8 - Iná špecifikovaná nadmerná výživa

**E68 - NÁSLEDKY NADMERNEJ VÝŽIVY**

## Zdroj
* Národné centrum zdravotníckych informácií

Kategória:MKCH-10
Rébus

**Rebús** môže byť:
*druh hlavolamu, hádanka naznačujúca obrázkami a písmenami slovo alebo vetu, pozri rébus (hlavolam)
*v jazykovede: pozri rébus (jazykoveda)
*prenesene: záhada; zložitá otázka
Rébus (jazykoveda)

**Rébus** alebo **rébusový princíp** je zámena jednej jazykovej jednotky ako celku alebo len jej časti inou jazykovou jednotkou, a to takou, že dve zamieňané jednotky sú totožné (alebo podobné) len čo do znenia, nie čo do významu. Tento princíp sa využíva najmä (ale nie len) tam, kde je ťažké použiť normálne znaky (obrázky) písma, teda najmä na zápis osobných mien a abstraktných pojmov v logografickom (alebo inom piktografickom) písme.

## Použitie
V súčasnosti sa vyskytuje napríklad v čínskom písme, historicky tvorilo použitie rébusového princípu prechod medzi logografickým (alebo iným piktografickým) písmom a logofonetickým písmom, čiže išlo o jednu z prvých foriem tzv. fonetizácie písma.

## Príklad
Keby sa v slovenčine používalo obrázkové písmo, tak by dobrým príkladom použitia rébusového princípu bol zápis slova myšlienka znakom pre myš a znakom pre lienku. V latinke je zas dobrým príkladom zápis slova polka ako ½ K. Z nespočetných konkrétnych historických príkladov sa v literatúre uvádza ako príklad sumerské písmo, kde sa obrázkový znak pre slovo šíp, ktorý sa vyslovoval ti, používal aj ako obrázkový znak pre slovo život, ktorý sa vyslovoval til.

## Zdroje
* 
*Jean, G.: *Písmo pamäť ľudstva*, rok neuvedený

Kategória:Písmo
Slávia UK Bratislava (vodné pólo)

**Slávia UK Bratislava** je slovenský vodnopólový klub z Bratislavy. Vznikol v roku 1953 pod názvom *Slávia VŠ Bratislava* ako nepriamy nástupca klubov *ŠK Bratislava* a *Sokol NV Bratislava*. V seniorskej kategórii má klub oddiely mužov aj žien. V mužskej kategórii je to 4-násobný majster Slovenska a 8-násobný majster Česko-Slovenska. Oddiel žien vznikol v roku 2004 a odvtedy dosiahol niekoľko medailových umiestnení a tiež víťazstvo v Slovenskom pohári. Oba tímy hrajú najvyššiu domácu súťaž, extraligu u mužov a 1. ligu u žien. 

Okrem seniorských tímov figurujú v klube aj tímy juniorov a junioriek, kadetov a kadetiek, žiakov a žiačok, a nepravidelne aj tím veteránov.

## Úspechy
### Muži
Slovenská najvyššia súťaž:
* 4 x 17px|zlato1993, 1996/97, 2016/17, 2018/19
* 14 x 17px|striebro1994, 1995, 1996, 1997/98, 1998/99, 2000/01, 2003/04, 2004/05, 2008/09, 2011/12, 2013/14, 2014/15, 2015/16, 2017/18
* 5 x 17px|bronz1999/00, 2000/01, 2002/03, 2005/06, 2012/13

Česko-slovenská najvyššia súťaž:
* 8 x 17px|zlato1954, 1955, 1956, 1957, 1958, 1959, 1960, 1989
* 14 x 17px|striebro1967, 1968, 1969, 1980, 1981, 1982, 1983, 1984, 1985, 1987, 1988, 1990, 1991, 1992
* 3 x 17px|bronz1964, 1966, 1986

Víťaz zimných majstrovstiev Česko-Slovenska:
* 13 x 17px|zlato1956, 1957, 1958, 1959, 1960, 1962, 1963, 1968, 1974, 1979, 1984, 1991, 1992

Víťaz Slovenského pohára:
* 4 x 15px1995, 2011, 2018, 2022

Víťaz Česko-slovenského pohára:
* 1 x 15px2011

### Ženy
Slovenská najvyššia súťaž:
* 3 x 17px|striebro2013/14, 2015/16, 2016/17
* 5 x 17px|bronz2008/09, 2009/10, 2010/11, 2014/15, 2018/19

Víťaz Slovenského pohára:
* 1 x 15px2013

## Sezóny
### Muži

### Ženy

## Európske súťaže
### Muži
Pohár PVP
* 1991/92: štvrťfinále

## Referencie

## Zdroj
* Oficiálna stránka klubu
* Profil klubu na stránke mokralopta.sk  
* História vodného póla na Slovensku 

Kategória:Slovenské vodnopólové kluby
Kategória:Šport v Bratislave
Kategória:Organizácie založené v 1953
Siklóssky obvod

**Siklóssky obvod** () je bývalá administratívna jednotka v Maďarsku v Baranskej župe. Jeho sídlom bolo mesto Siklós. Obvody boli zavedené v roku 1994 a zanikli v roku 2014, kedy ich nahradili okresy.

## Sídla

Kategória:Obvody v Maďarsku
Lake Champlain

**Lake Champlain** (angl.) alebo **Lac Champlain** (fr.) alebo po slovensky aj **Champlainovo jazero** je jazero na severovýchode USA v štátoch New York a Vermont zasahujúce aj do kanadskej provincie Quebec. Pomenované je podľa francúzskeho geografa Samuela de Champlaina, ktorý jazero objavil v roku 1609.

## Opis
Kotlina jazera je tektonického pôvodu. Má rozlohu 1 269&nbsp;km². Dosahuje maximálnu hĺbku 183&nbsp;m.

Voda z jazera odteká prietokom Richelieu do Rieky svätého Vavrinca. Jazero je časťou vodnej cesty spájajúcej rieky Hudson a *Svätého Vavrinca*.

Na brehu ležia mestá Burlington, Port Henry a Plattsburgh.

## Referencie

## Iné projekty

## Zdroj
* 

Kategória:Jazerá v USA
Kategória:Jazerá v Quebecu
Kategória:Geografia New Yorku
Kategória:Geografia Vermontu
Kategória:Montérégie
Kategória:Eponymické termíny v geografii
Viktor Fasth

**Viktor Fasth** (* 8. august 1982, Kalix, Švédsko) je bývalý profesionálny švédsky hokejový brankár, ktorý naposledy hral za klub AIK Stockholm v lige Elitserien.

## Kariéra
Svoju profesionálnu hokejovú kariéru začal v sezóne 2000 – 01 v tíme Brooklyn Tigers. Potom hral za Vänersborgs HC, Tvåstad Cobras, Tingsryds AIF a Växjö Lakers. Počas sezóny 2008 – 09 chytal iba v deviatich zápasoch kvôli zraneniu a v pozícii jednotky tímu Växjö Lakers ho vystriedal Christoffer Bengtsberg. V nasledujúcej sezóne 2009 – 10 nastal v jeho kariére prielom potom, ako bol najlepším v percentuálnej úspešnosti chytených striel nižšej švédskej ligy Allsvenskan. Na jar roku 2010 bol prijatý do tímu AIK Stockholm, ktarý hral najvyššiu švédsku ligu Elitserien a vytvoril tam brankárske duo s brankárom Christopherom Heino-Lindbergom. Vo svojej premiérovej sezóne 2010 – 11 v Elitserien zaznamenal úspech a pomohol klubu AIK zo Stockholmu do semifinále v play-off, kde vypadli s tímom Färjestads BK. Za svoje výkony získal cenu Honken Trophy pre najlepšieho brankára ligy. V sezóne 2010 – 11 sa stal tiež reprezentačným brankárom švédskeho národného hokejového mužstva a na medzinárodnej scéne debutoval 6. apríla 2011 proti Nemecku. V roku 2011 tiež dostal cenu Goldpucken. Na konci sezóny bol nominovaný do švédskej reprezentácie pre Majstrovstvá sveta v ľadovom hokeji 2011 na Slovensku, kde sa stal vicemajstrom sveta a získal cenu za naužitočnejšieho hráča tohto šampionátu.

## Štatistiky
### Základná časť a Play-off

### International

## Referencie

## Iné projekty

## Externé odkazy
*Profil na stránkách klubu AIK Stockholm

## Zdroje

Kategória:Narodenia v 1982
Kategória:Žijúci ľudia
Kategória:Švédski hokejisti
Kategória:Švédski hokejoví brankári
Kategória:Hráči AIK IF Stockholm
Kategória:Hráči Växjö Lakers
Kategória:Brankári Edmonton Oilers
Kategória:Brankári Anaheim Ducks
Predmetné písmo

**Predmetné písmo** alebo **predmetové písmo** môže byť:
*písmo tvorené fyzickými predmetmi (napr. rováše), pozri predmetné písmo (fyzické predmety)
*nelogografické symbolické obrázkové písmo; znakové písmo, ktoré zobrazuje celé objekty (predmety)
Predmetné písmo (fyzické predmety)

**Predmetné písmo** alebo **predmetové písmo** je písmo (resp. z iného pohľadu len predstupeň písma) tvorené nejakým fyzickým objektom alebo nejakými fyzickými objektami (a nie napr. obrázkami či písmenami). 

Prvým príkladom sú rováše či vrúbované palice rozšírené po celom svete. Sú to paličky alebo doštičky, na ktoré sa v podobe zárezov robili primitívne záznamy rozličného druhu (napr. sa počítali kravy či ovce, či vypité poháre). Niekedy sa používali aj ako platidlá (v stredovekom Anglicku), daňové doklady (napr. v Anglicku do 18. storočia) a podobne. Vo východnej Európe boli bežné do 19. storočia, známe boli aj v Číne.

Austrálski domorodci a ďalej kedysi napríklad ľudia v Nórsku, Švédsku aj starí Maďari používali aj tzv. spravodajské palice.

Ďalším príkladom je uzlové písmo. To je známe napr. zo západnej Afriky, ďalej z južnej Ameriky (tzv. kipu), zo starovekej Číny a zo Šalamúnových ostrovov.

V Severnej Amerike sa zas používali vampumy, šnúrky (resp. pásy zo šnúrok), na ktorých boli mušličky, pričom komunikačnú hodnotu malo sfarbenie mušličiek. Príslušníci afrického kmeňa Ewe zas priväzovali na špagát rozličné predmety a každý predmet vyvolával asociácie s nejakým príslovím. Jorubovia komunikovali pomocou mušlí; jedna mušľa znamenala nesympatiu a nezhody, dve mušle spolu znamenali priateľstvo a schôdzku. 

Známym príkladom je aj príbeh opisovaný historikom Herodotom: Skýtski náčelníci poslali perzskému kráľovi poslom vtáka, myš, žabu a päť šípov a dodali, že adresát musí sám prísť na význam tejto správy. Hádanku rozlúštil istý mudrc: Ak Peržania ako vtáky nevyletia k nebu, ak sa nezaryjú do zeme ako myši, alebo ak neodskáču do močiara ako žaby, pobijú ich šípy Skýtov a nevrátia sa domov.

## Zdroje
*
* 

Kategória:Písmo
Kategória:Komunikácia
Kyknos (syn Poseidóna)

náhľad|''Kyknos'', autor:B. Picart, 1733 
**Kyknos** (starogr. Κύκνος – Kyknos, latinsky *Cycnus alebo Cygnus*) je v gréckej mytológii syn boha Poseidóna a Kalyky.

Tento príbeh bol rozšírený literárny topos celého starovekého Orientu. Podľa jednej verzie mýtu bol synom Poseidóna a Kalyky. Matka ho po narodení nechala na pobreží mora, kde ho našli pastieri, ktorí ho vychovali. Kyknos dostal svoje meno podľa labutí letiacich nad jeho hlavou. Kyknos vyrástol na muža veľkej postavy, veľmi bielej pleti a výnimočný bol v tom, že bol nezraniteľný. Aj keď mal veľmi nepokojnú povahu, osud mu doprial, že sa stal kráľom, ktorý vládol niekde v okolí Tróje. 

Jeho prvou manželkou sa stala Prokleia, dcéra Laomedonta, a neskôr sa oženil s Filonomou s dcérou Tragasa. Filonomé sa zaľúbila do jeho syna Tenna z prvého manželstva a keďže ju odmietal, znenávidela ho a všemožne sa ho snažila a aj jeho sestru Hémitheu zahubiť. Intrigami pri ktorých jej pomohol aj hudobník Eumolfos, nakoniec dosiahla, že ich otec nechal oboch zatvoriť do truhlice a hodiť do mora. Avšak oni sa zachránili. Truhlica doplávala k ostrovu Leukofros pri trójskom pobreží, kde ju vylovili a tam sa Tennes onedlho ujal vlády. Ostrov bol potom pomenovaný po ňom Tenedos. Keď sa po čase ukázalo, ako Filonoma svojho manžela oklamala, nechal ju za trest zaživa pochovať a jej spolupáchateľa Eumolfa ukameňovať.

Po rokoch sa Kyknos a aj jeho syn Tennes zúčastnili trójskej vojny na strane Tróje. Tennes prikázal zasypať achájske vojsko plaviace sa okolo Tenedy kamením. Nato však vystúpil z lode Achilles a v súboji ho zabil. Kyknos skončil podobne, hoci bol nezraniteľný podľahol v boji s Achillom a aby unikol potupnému olúpeniu svojej výzbroje nechal sa od svojho otca premeniť na labuť.

## Referencie

## Zdroje
* 
* 

Kategória:Postavy gréckej mytológie
Kategória:Trójska vojna
Ján II. (Aragónsko)

**Ján II. Aragónsky** (* 29. jún 1398 – † 20. január 1479) bol navarrský, aragónsky a valencijský kráľ, ako Ján I. sicílsky kráľ a barcelonské knieža.

## Pôvod
Jeho predkovia z matkinej strany pochádzali z Burgundskej dynastie a z otcovej z Trastamárskej. Ján prišiel na svet ako tretie dieťa aragónskeho kráľovského páru Ferdinanda I. a Eleonóry. Mal staršieho brata Alfonza (1396 – 1458) a sestru Máriu (1396 – 1445). Z mladších súrodencov sa dospelosti dožili Henrich (asi 1400 – 1445), Elenóra (1402 – 1445) a Peter (1406 – 1438).

## Potomstvo
10. júna 1420 sa v Pamplone oženil s navarrskou kráľovnou Blankou (* asi 1385 – † 1441), ktorá mu porodila štyri deti:
* Karol IV. (* 1421 – † 1461), titulárny navarrský kráľ
* Blanka (* 1420 – † 1464), titulárna navarrská kráľovná
* Jana (* 1423 – † 1425) 
* Eleonóra (* 1425 – † 1479), navarrská kráľovná

Po šiestich rokoch vdovstva sa v roku 1447 oženil s Juanou Enríquez. Z tohto manželstva sa narodili:
* Elinor (* 1447), zomrela v detskom veku
* Ferdinand II. (* 1452 – † 1516), aragónsky kráľ
* Johana (* 1454 – † 1517), neapolská kráľovná ako manželka Ferdinanda I. Ferrante
* Mária (* 1455), zomrela v detskom veku

## Iné projekty

## Zdroj

Kategória:Králi Aragónska
Kategória:Nositelia Rádu zlatého rúna
Topos

**Topos** môže byť: 
*v literatúre a rétorike: pôvodne v antike všeobecne uznávané hľadisko, rečový zvrat, neskôr opakujúca sa myšlienka, klišé a pod., pozri topos (literatúra)
*v matematike: zovšeobecnenie topologického priestoru alebo množiny, pozri topos (matematika)
*film z roku 1985, pozri Topos (film)
*skrátený názov časopisu:
**Topos – The International Review of Landscape Architecture and Urban Design
**Topos - Internationale Beiträge zur dialektischen Theorie

## Pozri aj
*Topológia
Kontrola originality

náhľad|Pracovisko kontroly originality
**Kontrola originality vozidiel** je nedeštruktívne skúmanie vozidiel s cieľom zistiť stopy neoprávneného zasahovania do konštrukcie vozidla.

Kontrola originality znamená:
* istotu pri kúpe vozidla, že nepochádza z nelegálnej činnosti a majiteľovi nehrozí žiadny postih
* skontrolované vozidlá nebude už viac kontrolovať polícia pri registrácii na ODI
* zisťovanie neoprávnených zásahov do identity a tiež pravosti dokladov od vozidla
* možnosť zvýhodnenia poistenia formou bonusov

Kontrola originality sa vykonáva na nasledujúcich vozidlách:
* jednotlivo dovezené vozidlá zo zahraničia na Slovensko
* odhlásenie vozidla na vývoz
* výmenu podvozka alebo karosérie, na ktorej sa nachádza identifikačné číslo vozidla VIN, alebo identifikátor, ktorý bol úradne pridelený
* zmenu farby vozidla
* neprihlásenie do 30 dní od odhlásenia vozidla
* opätovné schválenie vozidla
* prestavba vozidla

Kontrolu originality je možné vykonať na pracovisku kontroly originality.

Kategória:Doprava na Slovensku
Tennes

**Tennes** alebo **Tennés** (starogr. Τέννης – Tennes/iný prepis Tennés;, ) môže byť: 
*v gréckej mytológii syn boha Apolóna a Prokleie, pozri Tennes (mytológia)
*kráľ fenického mesta Sidon od r. 358 do 345 pred Kr., pozri Tennes (Sidon)
Jamal

thumb|Mapa s vyznačeným polostrovom Jamal
thumb|Satelitný pohľad na polostrov Jamal
[thumb|[Nenci|Nenecká rodina]]

**Jamal** () je polostrov v Karskom mori, ktorý sa nachádza v Jamalsko-neneckom autonómnom okruhu na severozápadnej Sibíri (Rusko, Ázia). Rozkladá sa na dĺžke približne 700&nbsp;km a šírke dosahujúcej až 240 km. Rozloha polostrova je asi 115 000 km². Predstavuje severozápadný výbežok Západosibírskej nížiny.

Je ohraničený Severným ľadovým oceánom, a to konkrétne Karským morom, Bajdarackým zálivom na západe a Obským zálivom na východe. V jazyku pôvodných obyvateľov oblasti, Nencov, *Jamal* znamená *koniec Sveta*.

Polostrov pokrýva takmer výlučne permafrost a je geologicky veľmi mladým územím – niektoré oblasti sú menej než 10-tisíc rokov staré. Polostrov je pokrytý tundrou, na juhu sú menšie oblasti lesotundry. Nachádza sa tu množstvo jazier ľadovcového pôvodu.

V rámci Ruskej federácie predstavuje polostrov miesto, ktoré je tradične miestom s najlepšie zachovaným nomádskym chovom sobov vo veľkej mierke. Na polostrove niekoľko tisíc neneckých a chantyjských chovateľov sobov vlastní asi pol milióna zdomestikovaných sobov.

Jamal je súčasťou Západosibírskej panvy s ložiskami najväčších ruských a svetových zásob zemného plynu. Bovanenkovské ložisko je projektované na rozvinutie ťažby ruským plynovým monopolom Gazprom do 20112012 *(Jamalský projekt)*, táto skutočnosť predstavuje reálnu hrozbu chovu sobov, ktorý tu vykonáva nomádske obyvateľstvo. Odhad veľkosti plynových rezerv je 55 biliónov m³ (tcm), najväčšie zásoby zemného plynu na Zemi a najväčší energetický projekt v dejinách Ruskej federácie. Oblasť je zatiaľ z väčšej časti nerozvinutá, ale je spojená s tromi veľkými infraštruktúrnymi projektmi – nová 572 km dlhá Železničná trať Obskaja–Bovanenkovo, ktorá bola dokončená v roku 2011 a je najsevernejšou železničnou traťou planéty, plynovod a niekoľko mostov.

Dobre zachované pozostatky Ľuby, 37 000 rokov starého mamutieho mláďaťa, boli nájdené pastierom sobov na polostrove v lete 2007. Zviera bola samica a jej vek pri úmrtí bol určený na jeden mesiac.

## Referencie

## Iné projekty

## Externé odkazy
* Jamal  

## Zdroj

Kategória:Polostrovy Ruska
Kategória:Polostrovy Ázie
Kategória:Geografia Jamalskoneneckého autonómneho okruhu
Kategória:Karské more
Štefan Gašpar

**Štefan Gašpar** (* 1900, Medzev – † 29. apríl 1971, Košice), bol zakladateľ prvej autoškoly na Slovensku.

## Životopis
Neskôr, keď sa s rodinou presťahoval do Košíc, založil si na vtedajšej Šibrikovej ulici  prvú československú autoškolu, v ktorej bol riaditeľom a postupne vydával jednoduché príručky pre frekventantov, ako ich nazýval. V týchto učebniciach boli veľmi jednoducho vysvetlené princípy dvojtaktných a štvortaktných motorov a vôbec ako pracuje motor automobilu. 

Po roku 1948 prišiel okrem domu o všetko. Napriek chudobe a ponižovaniu sa nevzdal a chorobou podlomený (keďže v minulosti bojoval na talianskom fronte, odkiaľ si doniesol ťažké zranenie pľúc) vstúpil do Zväzarmu, a napriek svojmu „kapitalistickému“ pôvodu získal nejedno vyznamenanie. V roku 1968 vyšiel v košickom Večerníku článok „53-krát okolo zemegule alebo Abrahámoviny mladého 60 – tnika“. Veľakrát musel podstúpiť liečbu v pľúcnom sanatóriu v Tatrách.

Zomrel 29. apríla 1971 večer o 19,15 na pľúcnom oddelení vo vtedajšej Fakultnej nemocnici v Košiciach na Rastislavovej ulici.

Kategória:Slovenskí podnikatelia
Kategória:Narodenia v 1900
Kategória:Úmrtia 29. apríla
Kategória:Úmrtia v 1971
Kategória:Osobnosti z Medzeva
Tennes (mytológia)

**Tennes** alebo **Tennés** alebo **Tenés** (starogr. Τέννης – Tennes/iný prepis Tennés;, ) je v gréckej mytológii syn boha Apolóna a dcéry trójskeho kráľa Laomedonta Prokleie, kráľ ostrova Teneda.

Jeho matka sa vydala za Poseidónovho syna Kykna. Kyknos sa neskôr oženil s  Filonomou s dcérou Tragasa, ktorá sa do Tenna zaľúbila a keďže ju Tennes odmietal, jej láska sa premenila na nenávisť.  Filonoma nakoniec intrigami dosiahla, že Kyknos Tenna a jeho sestru Hémitheu nechal zatĺcť do truhlice a hodiť do mora.

Vlny mora ale truhlicu vyniesli na pobrežie ostrova Leukofros, kde ju vylovili miestni obyvatelia a oni sa tak zachránili. Po čase sa stal kráľom tohto ostrova, ktorý dostal po ňom meno Teneda. Jeho vláda bola však tvrdá a bezohľadná a tak si znepriatelil svoj ľud i susedov.  

Keď sa pri brehoch ostrova objavili achájske vojská, ktoré tiahli do trójskej vojny, nechal zasypať ich lode kamením. To sa mu ale stalo osudným, lebo nahnevaný Achilles vystúpil na breh a v súboji ho zabil.

Podľa starovekých autorov vynašiel Tennes spoľahlivý prostriedok proti preťažovaniu súdov: každého žalobcu, ktorého obvinenie bolo falošné, nechal popraviť sekerou.  Podľa starovekého úslovia „s tenedskou sekerou", čiže prísne a bezohľadne, podľa dnešných slov „sekernícky".

## Referencie

## Literatúra
* 

Kategória:Postavy gréckej mytológie
Kategória:Trójska vojna
Žofia Brandenburská z Hohenzollernu

**Žofia Brandenburská z Hohenzollernu** (* 14. december 1541† 27. jún 1564) bola druhou ženou Viléma z Rožmberka a zároveň dcérou Joachima II. Brandenburského a Hedvigy Jagellonskej.

Svadobná zmluva bola spísaná 7. júla 1561 a Vilém sa v nej zaviazal rešpektovať Žofiine luteránstvo a Žofia sa menom svojim aj menom prípadného potomstva vzdala nárokov na vládu v Brandenbursku, pokiaľ nevymrie celý jej rod. Svadba prebehla v Berlíne 14. decembra 1561. Žofia zomrela bezdetná po dvoch a pol rokoch manželstva vo svojich dvadsiatich dvoch rokoch a je pochovaná v rodinnej rožmberskej hrobke v cisterciánskom opátstve vo Vyššom Brodě. Spoločne s Vilémom a jeho prvou manželkou je zobrazená na obraze v třeboňskom kostole sv. Jiljí maľovanom roku 1568 Tobiášom Elsom.

## Príbuzenstvo
* otec - Joachim II. Brandenburský
* matka - Hedviga Jagelovská
* manžel - Vilém z Rožmberka

## Referencie

* 

## Literatúra
* 
* 

Kategória:Hohenzollernovci
Kategória:Narodenia v 1541
Kategória:Úmrtia v 1564
Laomedón

**Laomedón** alebo **Láomedón** (starogr. Λαομέδων – Laomedón, ) môže byť: 
*v gréckej mytológii syn zakladateľa Tróje Ila a jeho manželky Eurydiky, pozri Laomedón (mytológia)
* jeden z veliteľov armády Alexandra Veľkého, pozri Laomedón z Mytilény
Žatva

náhľad|F. Sychkov. Strada (žatva). 1910
**Žatva** (zastarano aj *žeň* alebo *žne*) je typ zberu úrody, pri ktorom sa žnú predovšetkým obilniny (pšenica, jačmeň, kukurica, raž, ovos atď.). Na Slovensku a celom miernom páse žatvy prebiehajú v lete, v období relatívneho sucha. Najčastejšie k zberu dochádza od júna do septembra. 

Obilniny, ale aj ďalšie plodiny ako strukoviny (hrach, fazuľa, sója), olejniny (repka) či zemiaky, sa zbierajú žacími strojmi (kombajnami), alebo ručne. Zrno musí byť zrelé a dostatočne suché, aby následne pri skladovaní neplesnivelo. Pri vlhkom počasí a nedostatočnom vysušení plodín sa dosušujú v špeciálnych sušičkách.

Po žatve sa spravidla konajú dožinky ako oslava ich úspešného ukončenia. Schádzajú sa pri nich všetci, ktorí sa žatvy zúčastnili.

## Pozri aj
* Dožinky

## Iné projekty

## Zdroj
* 

Kategória:Poľnohospodárstvo
Szigetvársky obvod

**Szigetvársky obvod** () je bývalá administratívna jednotka v Maďarsku v Baranskej župe. Jeho sídlom bolo mesto Szigetvár. Obvody boli zavedené v roku 1994 a zanikli v roku 2014, kedy ich nahradili okresy.

## Sídla

Kategória:Obvody v Maďarsku
Burn It Down (Linkin Park)

„**Burn It Down**“ je skladba americkej rockovej skupiny Linkin Park. Skladba bola vypustená do rozhlasových staníc a tiež vo forme digital download, a to dňa 16. apríla 2012 ako hlavný singel z ich piateho štúdiového albumu *[[Living Things]]*. Skladbu napísala celá skupina a produkoval ju spoluvokalista Mike Shinoda a Rick Rubin, ktorý tiež koprodukoval albumy *[[Minutes to Midnight]]* (2007) a *[[A Thousand Suns]]* (2010).

Hudobné video režíroval turntablista skupiny Joe Hahn.

## Zoznam skladieb
;Digital download iTunes singel

**CD**, **iTunes exclusive EP**

## Pozície v rebríčkoch

## Referencie

## Zdroj

Kategória:Single z 2012
Kategória:Piesne z 2012
Kategória:Single skupiny Linkin Park
Kategória:Piesne skupiny Linkin Park
Emília Sičáková-Beblavá

Prof. Ing. **Emília Sičáková-Beblavá** Ph.D. (* 1975, Snina) je slovenská antikorupčná odborníčka, pedagogička, spisovateľka a aktivistka. Bola prvou a dlhoročnou prezidentkou Transparency International Slovensko (do roku 2009). V roku 2022 vydala knihu poviedok z prostredia Zemplína pod názvom "Korene". V roku 2025 vydala svoju druhú knihu - novelu pod názvom "Smetisko".

## Životopis a vzdelanie
Emília Sičáková-Beblavá sa narodila v Snine. Zo Sniny sa rodina presťahovala do Trnavy pri Laborci. Na gymnázium chodila do Michaloviec, účinkovala tiež vo folklórnom súbore Zemplín.

Ukončila inžinierske štúdium hospodárskej diplomacie na Ekonomickej univerzite v Bratislave kam sa vrátila na PhD štúdium.

Od júna 2002 je vydatá za ex-poslanca NRSR a bývalého predsedu a zakladateľa strany SPOLU - občianská demokracia, Miroslava Beblavého. Majú spolu dve deti, Paľka (2004) a Janka (2009).

## Profesionálne pôsobenie

### Transparency International Slovensko
Emília Sičáková-Beblavá bola dlhoročnou prezidentkou Transparency International Slovensko (TIS), od roku 1998 do 2009 kedy ju nahradil Gabriel Šípoš. Venovala sa otázkam činnosti verejného sektora, najmä z hľadiska transparentnosti, etiky, korupcie a kontroly. Počas pôsobenie v TIS spolupracovala na viacerých projektoch a publikáciách, medzi inými *Protikorupčné minimum 2012: Hodnotenia, odporúčania a stav korupcie na Slovensku* (2012), *Postkontraktačné správanie verejných obstarávateľov na Slovensku* (2012) a *Elektronické aukcie vo verejnom obstarávaní: teória a prax na Slovensku* (2011).

### Pedagogické pôsobenie
Emília Sičáková-Beblavá v súčasnosti pôsobí na Ústave verejnej politiky Fakulte sociálnych a ekonomických vied Univerzity Komenského. Je riaditeľkou Ústavu verejnej politiky. Na tomto ústave sa Emília Sičáková-Beblavá habilitovala na docentku. Hlavnou náplňou práce bolo vymedzenie pojmov konflikt zájmov, korupcia a lobing. Od roku 2005 viedla kurz *Etika, transparentnosť a korupcia vo verejnej politike* a kurz *Klientelizmus a korupcia* na uvedenej fakulte. 4. decembra 2017 bola prezidentom Andrejom Kiskom vymenovaná za vysokoškolskú profesorku.

### V zahraničí
V zahraničí absolvovala niekoľko projektov a pobytov, medziiným aj bola v roku 2003 *[[Yale University]] World Fellow* a bola aj *Young Global Leader* Svetového ekonomického fóra v švajčiarskom Davose. V rokoch 20022004 bola členkou dozornej rady globálnej Transparency International. Od roku 2008 je tiež súčasťou poradného orgánu Regionálneho centra pre reformu verejnej administrácie UNDP v Aténach.

## Referencie

## Externé odkazy
* Profil na stránke Fakulty sociálnych a ekonomických vied

Kategória:Osobnosti zo Sniny
Kategória:Absolventi Ekonomickej univerzity v Bratislave
Kategória:Slovenskí pedagógovia
Kategória:Slovenskí univerzitní profesori
Kategória:Slovenskí občianski aktivisti
Kategória:Vyučujúci na Fakulte sociálnych a ekonomických vied Univerzity Komenského v Bratislave
Ilos

**Ilos** alebo **Ílos** (starogr. Ἶλος – Ilos, ) môže byť: 
*v gréckej mytológii syn dardanského kráľa Tróa a Kallirhoy, pozri Ilos (Trója)
*v gréckej mytológii syn Dardana a Batie, pozri Ilos (syn Dardana) 
*v Homérovom epose Odysea syn Mermerida, pravnuk Iasóna,  pozri Ilos (Odysea)

**Ilos** môže byť aj:
*planétka, pozri 18282 Ilos
KVP Nováky

**KVP Nováky** (celý názov: *Klub vodného póla Nováky*) je slovenský mužský vodnopólový klub z Novák. Vznikol v roku 1953 pod názvom *TJ CHZWP Nováky*. Družstvo mužov postúpilo v roku 1969 do najvyššej česko-slovenskej súťaže a s výnimkou jedného ročníka sa v nej natrvalo udržalo. Je to 15-násobný majster Slovenska a 13-násobný víťaz Slovenského pohára, čo z neho robí najúspešnejší vodnopólový klub v ére samostatnosti Slovenska. V česko-slovenskej ére bol mnohonásobným medailistom najvyššej česko-slovenskej súťaže, aj keď ani raz v nej nezvíťazil. Hrá najvyššiu domácu súťaž, Pharma Group Extraligu. Okrem seniorského tímu figurujú v klube aj tímy juniorov, kadetov a žiakov.

Svoje zápasy hrá v Národnom centre vodného póla s kapacitou tribún 450 divákov, ktoré bolo postavené v roku 2006.

## Predchádzajúce názvy klubu
* TJ CHZWP Nováky
* TJ NCHZ Nováky
* KVP NCHZ Nováky

## Úspechy
Slovenská najvyššia súťaž:
* 15 x 17px|zlato1994, 1995, 1996, 1997/98, 1998/99, 1999/00, 2000/01, 2001/02, 2002/03, 2003/04, 2004/05, 2005/06, 2006/07, 2014/15, 2015/16
* 3 x 17px|striebro1996/97, 2007/08, 2016/17
* 5 x 17px|bronz1993, 2008/09, 2013/14, 2017/18, 2018/19

Česko-slovenská najvyššia súťaž:
* 3 x 17px|striebro1975, 1977, 1986
* 11 x 17px|bronz1972, 1974, 1978, 1979, 1980, 1981, 1982, 1984, 1988, 1991, 1992

Víťaz zimných majstrovstiev Česko-Slovenska:
* 12 x 17px|zlato1970, 1974, 1975, 1976, 1978, 1979, 1981, 1982, 1983, 1984, 1985, 1986

Víťaz Slovenského pohára:
* 13 x 15px1994, 1996, 1997, 1998, 1999, 2000, 2001, 2002, 2003, 2004, 2005, 2015, 2016

## Sezóny

;Česko-slovenská liga

;Slovenské súťaže

## Európske súťaže
;Liga majstrov LEN
* 1996/97: postup do štvrťfinálovej fázy

* 1998/99: postup do preliminácie

* 1999/00: postup do preliminácie

* 2001/02: postup do preliminácie

* 2002/03: postup do preliminácie

## Referencie

## Zdroje
* Oficiálna stránka klubu
* Profil klubu na stránke mokralopta.sk 
* História vodného póla na slovensku 

Kategória:Slovenské vodnopólové kluby
Kategória:Šport v Novákoch
Kategória:Organizácie založené v 1953
STS-58

**STS-58** bola pätnásta misia raketoplánu ''Columbia''. Celkovo išlo o 57. misiu raketoplánu do vesmíru. Cieľom letu bol let laboratória Spacelab SLS-2.

## Posádka
*  John E. Blaha (4) – veliteľ
*  Richard A. Searfoss (1) – pilot
*  M. Rhea Seddonová (3) – veliteľ užitočného zaťaženia
*  William S. McArthur (1) – druhý letový špecialista
*  David A. Wolf (1) – tretí letový špecialista
*  Shannon W. Lucidová (4) – štvrtý letový špecialista
*  Martin J. Fettman (1) – špecialista pre užitočné zaťaženie

V zátvorkách je uvedený celkový počet letov do vesmíru vrátane tejto misie.

## Priebeh letu v obrázkoch


Súbor:Sts-58 pad.jpg|*Columbia* na odpaľovacej rampe 39-B
Súbor:STS-58 Launch - GPN-2000-000756.jpg|Štart misie STS-58, 18. október 1993
Súbor:STS-58 launch2.png|Letecký pohľad na štartujúci raketoplán *Columbia*
Súbor:STS-58 Spacelab.jpg|*Columbia* na obežnej dráhe. V nákladovom priestore sa nachádza laboratórium Spacelab
Súbor:New York STS058-081-038.jpg|New York pri pohľade z raketoplánu *Columbia*
Súbor:San Francisco STS058-083-023.jpg|San Francisco pri pohľade z raketoplánu *Columbia*, 20. október 1993
Súbor:STS058-101-12 2.JPG|Mount Everest pri pohľade z raketoplánu *Columbia*, 23. október 1993
Súbor:STS-58 landing1.png|Pristátie *Columbie*, 1. november 1993


## Externé odkazy
* Súhrn NASA  
* Video letu STS-58  

Kategória:Program Space Shuttle
Kategória:Kozmické lety s ľudskou posádkou
Kategória:Vedecké kozmické misie
Kategória:Kozmonautika v 1993